Document ID: 32014D0166

DECIZIA DE PUNERE ÎN APLICARE A COMISIEI
din 21 martie 2014
de modificare a Deciziei 2005/381/CE privind chestionarul de raportare privind aplicarea Directivei 2003/87/CE a Parlamentului European și a Consiliului
[notificată cu numărul C(2014) 1726]
(Text cu relevanță pentru SEE)
(2014/166/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 21 alineatul (1),
întrucât:
(1)
Articolul 21 alineatul (1) din Directiva 2003/87/CE impune statelor membre să transmită Comisiei rapoarte anuale cu privire la punerea în aplicare a directivei menționate anterior. De la adoptarea sa, Directiva 2003/87/CE a fost substanțial modificată, iar Comisia a adoptat diferite instrumente legislative pentru a continua punerea în aplicare a acesteia.
(2)
Directiva 2008/101/CE a Parlamentului European și a Consiliului (2) și Directiva 2009/29/CE a Parlamentului European și ale Consiliului (3) au modificat Directiva 2003/87/CE pentru a include activitățile de aviație în sistemul de comercializare a cotelor de emisie de gaze cu efect de seră în cadrul Uniunii și, respectiv, în vederea îmbunătățirii și extinderii sistemului UE de comercializare a cotelor de emisie de gaze cu efect de seră. Regulamentul (UE) nr. 601/2012 al Comisiei (4) a stabilit norme pentru monitorizarea și raportarea emisiilor de gaze cu efect de seră și a datelor de activitate, în timp ce Regulamentul (UE) nr. 600/2012 al Comisiei (5) a stabilit norme pentru verificarea rapoartelor de emisii de gaze cu efect de seră, acreditarea și recunoașterea reciprocă a verificatorilor și evaluarea la nivel de omologi a organismelor de acreditare.
(3)
În plus, Regulamentul (UE) nr. 389/2013 al Comisiei (6) a definit cerințele generale și în materie de gestionare și menținere privind registrul Uniunii, iar Decizia 2011/278/UE a Comisiei (7) a stabilit, pentru întreaga Uniune, normele tranzitorii privind alocarea armonizată și cu titlu gratuit a cotelor de emisii în temeiul articolului 10a din Directiva 2003/87/CE.
(4)
Decizia 2005/381/CE a Comisiei (8) a stabilit un chestionar care urma să fie folosit de către statele membre pentru a redacta rapoarte anuale având drept scop stabilirea unui bilanț detaliat privind aplicarea Directivei 2003/87/CE. Decizia 2006/803/CE a Comisiei (9) a modificat chestionarul menționat anterior, în lumina experienței dobândite de statele membre și de Comisie ca urmare a utilizării acestuia.
(5)
Punerea în aplicare a Directivei 2003/87/CE, astfel cum a fost modificată, și a instrumentelor legislative adoptate de Comisie, precum și experiența acumulată ulterior de către statele membre și Comisie în utilizarea chestionarului au indicat necesitatea sporirii sinergiilor și coerenței informațiilor raportate.
(6)
În special, cerințele de raportare stabilite în chestionar ar trebui modificate în conformitate cu instrumentele legislative menționate și ar trebui îmbunătățite în continuare în mod uniform, în vederea consolidării eficienței procesului de raportare și a calității informațiilor raportate de către statele membre.
(7)
Anexa la Decizia 2005/381/CE ar trebui modificată în consecință.
(8)
Măsurile prevăzute de prezenta decizie sunt conforme cu avizul Comitetului privind schimbările climatice instituit prin articolul 26 din Regulamentul (UE) nr. 525/2013 al Parlamentului European și al Consiliului (10),
ADOPTĂ PREZENTA DECIZIE:
Articolul 1
Anexa la Decizia 2005/381/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 martie 2014.

Labels: 12
8
20